WINNERS
ప్రీక్వార్టర్స్‌లో విజయం సాధించిన వీనస్‌, ముగురుజా, కొంటా, కుజెనెత్సోవా
లండన్‌: వింబుల్డన్‌ టోర్నీలో 7వరోజు మూడో రౌండ్‌ పోటల్లో పలు సంచనాలు నమోదయ్యాయి. టాప్‌ సీడ్లు ఇంటిదారిపట్టారు. ఫ్రీక్వార్టర్స్‌లో కెర్బర్‌, స్విటిలోనా, వొజినియాకి ఓటమి పాలయ్యారు. వీనస్‌, ముగురుజా, కొంటా, కుజెనెత్సోవాలు క్వార్టర్స్‌లోకి అడుగుపెట్టారు. మహిళల సింగిల్స్‌లో టాప్‌ సీడ్‌ జర్మనీ క్రీడాకారిణి అంజెలిక్యూ కెర్బర్‌ ఇంటిదారిపట్టింది. 14వ ర్యాంకర్‌ స్పెయిన్‌ క్రీడాకారిణి గార్బిన్‌ ముగురుజా చేతిలో ఓటమి పాలైంది. ముగురుజా 4-6, 6-4,6-4 తేడాతో కెర్బర్‌పై విజయం సాధించింది. మరో గేమ్‌లో 10వ ర్యాంకర్‌ అమెరికా క్రీడాకారిణి వీనస్‌ విలియమ్స్‌ క్రోషియా క్రీడాకారిణి అనా కొంజుహ్‌పై 6-3,6-2తో వరుస సెట్లలో సునాయాస విజయం సాధించింది.
7వర్యాంకర్‌ రష్యా క్రీడాకారిణి స్వెట్లనా కుజెనెత్సోవా 9వ ర్యాంకర్‌ పోలెండ్‌ క్రీడాకారిణి అగ్నీసెజ్కా రద్వాన్స్కాపై 6-2, 6-4 స్కోరుతో గెలుపొందింది. 6వ ర్యాంకర్‌ ఇంగ్లాండ్‌ క్రీడాకారిణి జొహన్నా కొంటా ఫ్రాన్స్‌ క్రీడాకారిణి కారోలిన్‌ గర్కియాపై 7-6(7-3), 4-6, 6-4తో జయకేతనం ఎగురవేసింది. 4వ ర్యాంకర్‌ ఉక్రెయిన్‌ క్రీడాకారిణి స్విటిలోనా 16వ ర్యాంకర్‌ లాత్వియా క్రీడాకారిణి జెలినా ఆస్టోపెంకో చేతిలో 6-3, 7-6(8-6)తో ఓటమి పాలైంది. 5వర్యాంకర్‌ డెన్మార్క్‌ క్రీడాకారిణి కార్లోని వొజినియాకిపై 25వర్యాంకర్‌ అమెరికా క్రీడాకారిణి కోకో వందేవేగ్‌ 7-6(7-4), 6-4తో విజయం సాధించింది. పురుషుల డబుల్స్‌లో టాప్‌సీడ్లు పోలాండ్‌ క్రీడాకారుడు హెన్రీ కొంటినెన్‌-ఆస్ట్రేలియా క్రీడాకారుడు జాన్‌ ఫీర్స్‌ల జంట మూడో రౌండ్‌లో ఫ్రాన్స్‌ క్రీడాకారుడు హ్యూగో నిస్‌-క్రొయేటియా క్రీడాకారుడు ఆంటోనియో శాన్‌కిక్‌ల జంటపై 6-3,3-6, 6-1, 6-4తో విజయం సాధించింది. మహిళల డబుల్స్‌లో రెండో ర్యాంకర్లు రష్యా క్రీడాకారిణి ఎక్తరినా మకరోవా- రష్యా క్రీడాకారిణి ఎలినా వెస్నినాల జంట 15వ ర్యాంకర్లు స్లొవేనియా క్రీడాకారిణి అండ్రెజా క్లెపాక్‌-స్పెయిన్‌ క్రీడాకారిణి మరియా జోస్‌మార్టినెజ్‌సాంచెజ్‌ల జంటపై మూడో రౌండ్‌లో 6-4,6-4తో సునాయాస విజయం సాధించింది.